stanford-oval/wikipedia huggingface dataset:
เรเดียม

เรเดียม (อังกฤษ: Radium) คือธาตุที่มีเลขอะตอม 88 และสัญลักษณ์คือ Ra เรเดียมเป็นธาตุโลหะแอลคาไลน์เอิร์ท ถูกค้นพบโดยมารี กูรี ขณะบริสุทธิ์จะมีสีขาวและจะดำลงเมื่อสัมผัสกับอากาศ ในธรรมชาติพบอยู่กับแร่ยูเรเนียม เรเดียมเป็นธาตุกัมมันตรังสีชนิดเข้มข้น ไอโซโทปที่เสถียรของมันคือ Ra-226 มีครึ่งชีวิตประมาณ 1602 ปี และจะสลายกลายเป็นก๊าซเรดอน
เรโวลูชัน

เรโวลูชัน (อังกฤษ: revolution) อาจหมายถึง
การโคจรรอบ
พื้นผิวที่ได้จากการหมุน
การปฏิวัติ
เรโวลูชัน X
เรเซอร์เรคชั่นแมน

| เรเซอร์เรคชั่นแมน |
| --- | --- |
Cover to Resurrection Man (vol. 2) #1
ข้อมูลการจัดพิมพ์
ผู้จัดพิมพ์: ดีซีคอมิกส์
ปรากฏตัวครั้งแรก: Resurrection Man ฉบับที่ 1 (vol. 1) (พฤษภาคม ค.ศ. 1997)
สร้างสรรค์โดย: Andy Lanning Dan Abnett Jackson Guice
ข้อมูลในเรื่อง
ชื่อจริง: Mitchell "Mitch" Shelley
สังกัดทีม: Forgotten Heroes Justice Legion Alpha
ความสามารถ: Immortality via resurrection Each revival grants a new, different superpower
เรเซอร์เรคชั่นแมน (อังกฤษ: Resurrection Man) เป็นตัวละครในหนังสือการ์ตูนชุดของสำนักพิมพ์ดีซีคอมิกส์ สร้างสรรค์โดย Andy Lanning ,Dan Abnett และJackson Guice ตัวละครที่มีพลังของตนเองฟื้นคืนชีพ และกับคนที่เขาได้รับการคืนชีพมหาอำนาจที่แตกต่างกันว่ามีความสัมพันธ์กับการตายของเขา
แหล่งข้อมูลอื่น

The DCU Guide entry on Resurrection Man เก็บถาวร 2012-07-17 ที่ เวย์แบ็กแมชชีน
เรือพิฆาตชั้นควังแกโทมหาราช

เรือพิฆาตชั้นควังแกโทมหาราช (อังกฤษ: Gwanggaeto the Great-class destroyer) หรือมักเรียกว่าเรือพิฆาตชั้น KD-I (เคดีวัน) เป็นเรือพิฆาตของประเทศเกาหลีใต้ และบางแห่งจัดให้อยู่ในประเภทเรือฟริเกต เรือชั้นนี้ถือเป็นเรือแบบแรกของโครงการพัฒนาเรือพิฆาตเกาหลี (โครงการ KDX) ที่หมายจะยกระดับศักยภาพกองทัพเรือเกาหลีใต้จากการป้องกันตนเองเป็นกองทัพเรือน้ำลึก (Blue-water Navy) ที่สามารถปฏิบัติการอย่างเต็มรูปแบบในน่านน้ำที่ห่างไกลได้
เรือในชั้น > ชั้นเรือ ควังแกโทมหาราช

| --- | --- |
เรือพิฆาตควังแกโทมหาราช หมายเลขเรือ DDH-971
ชั้นเรือโดยสรุป

ผู้ใช้งาน::  กองทัพเรือเกาหลีใต้    กองทัพเรือไทย
ปฎิบัติหน้าที่:: ค.ศ. 1998 - ปัจจุบัน
ลักษณะเฉพาะ
ประเภท::  เรือพิฆาต
ขนาด (ระวางขับน้ำ)::  เต็มระวาง 3,885–3,900 ตัน (3,824–3,838 long ton)
ความยาว::  135.5 m (444 ft 7 in)
ความกว้าง::  14.2 m (46 ft 7 in)
กินน้ำลึก::  4.2 m (13 ft 9 in)
ระบบขับเคลื่อน::  2 เครื่องยนต์กังหันก๊าซ General Electric LM2500-30  2 เครื่องยนต์ดีเซล SsangYong Motor Company 20V 956 TB 82  2 ใบจักร
ความเร็ว::  30 นอต (56 กิโลเมตรต่อชั่วโมง; 35 ไมล์ต่อชั่วโมง)
พิสัยเชื้อเพลิง::  4,500 ไมล์ทะเล ที่ความเร็ว 18 kn (33 km/h; 21 mph)
| ชื่อ | หมายเลขเรือ | ผู้สร้าง | ปล่อยลงน้ำ | ขึ้นระวาง | ปลดระวาง | สถานะ |
| --- | --- | --- | --- | --- | --- | --- |
| ROKS Gwanggaeto the Great | DDH-971 | Daewoo Heavy Industries | 28 ตุลาคม 1996 | 24 กรกฎาคม 1998 | – | ในประจำการ |
| ROKS Eulji Mundeok | DDH-972 | Daewoo Heavy Industries | 16 ตุลาคม 1997 | 30 สิงหาคม 1999 | – | ในประจำการ |
| ROKS Yang Manchun | DDH-973 | Daewoo Heavy Industries | 30 กันยายน 1998 | 29 มิถุนายน 2000 | – | ในประจำการ |
เรือในชั้น > ชั้นเรือ DW-3000F

DW-3000F เป็นชั้นเรือฟริเกตสำหรับกองทัพเรือไทย ต่อยอดขึ้นจากชั้นเรือควังแกโทมหาราช ตัวเรือชั้น DW-3000F มีลักษณะแตกต่างจากชั้นควังแกโทมหาราช เนื่องจากออกแบบให้ตัวเรือมีการพรางตัว (Stealth) และยังมีการเพิ่มเทคโนโลยีอื่นๆเพิ่มเติมอีกหลายรายการ
| ชื่อ | หมายเลขเรือ | ผู้สร้าง | ปล่อยลงน้ำ | ขึ้นระวาง | ปลดระวาง | สถานะ |
| --- | --- | --- | --- | --- | --- | --- |
| เรือหลวง ภูมิพลอดุลยเดช | FFG-471 | Daewoo Heavy Industries | 23 มกราคม 2017 | 7 มกราคม 2019 | – | ในประจำการ |
| เรือหลวง ประแส | FFG-472 | อู่ราชนาวีมหิดลอดุลยเดช | – | – | – | แผนงาน |
| ด ค กเรือพิฆาตชั้นควังแกโทมหาราช |
| --- | --- |
 กองทัพเรือสาธารณรัฐเกาหลี:  ควังแกโทมหาราช  อึลจิมุนด็อก  หยาง มานชุน 
 กองทัพเรือไทย เรือฟริเกตชุดเรือหลวงภูมิพลอดุลยเดช:  เรือหลวงภูมิพลอดุลยเดช  เรือหลวงประแส (อยู่ในแผน) 
 ก่อนหน้า: ชั้นคังว็อน  ถัดไป: ชั้นชุงมูกงอีซุน-ชิน 
 รายชื่อเรือพิฆาตของกองทัพเรือสาธารณรัฐเกาหลี
เรือหลวงนาคา

| --- | --- |
USS LCS(L)-102 อดีตเรือหลวงนาคา ที่วัลเลโฮ แคลิฟอร์เนีย พ.ศ. 2550
ประวัติ
สหรัฐ
ชื่อ: LCS(L)(3)-102
ปล่อยเรือ: 13 มกราคม พ.ศ. 2488
เดินเรือแรก: 3 กุมภาพันธ์ พ.ศ. 2488
เข้าประจำการ: 17 กุมภาพันธ์ พ.ศ. 2488
เปลี่ยนระดับ: LSSL-102, 28 กุมภาพันธ์ พ.ศ. 2492
ความเป็นไป: ส่งมอบให้ญี่ปุ่น 30 เมษายน พ.ศ. 2496
เกียรติยศ: เหรียญ Battle star
ญี่ปุ่น
ชื่อ: อิมาวาริ
ส่งมอบเสร็จ: 30 เมษายน พ.ศ. 2496
หยุดให้บริการ: พ.ศ. 2509
ความเป็นไป: ส่งมอบให้ไทย 18 เมษายน 2509
ประเทศไทย
ชื่อ: นาคา
ตั้งชื่อตาม: เกาะนาคา
ส่งมอบเสร็จ: พ.ศ. 2509
หยุดให้บริการ: พ.ศ. 2550
รหัสระบุ: หมายเลขตัวเรือ: LSSL-751
ความเป็นไป: ส่งมอบกลับไปยังสหรัฐอเมริกา กลายเป็นเรือพิพิธภัณฑ์ ตั้งแต่ เดือน กันยายน พ.ศ. 2550
ลักษณะเฉพาะ
ชั้น::  เรือสนับสนุนการยกพลขนาดใหญ่ ชั้น LCS(L)(3)-1
ขนาด (ระวางขับน้ำ)::  250 ตัน (เบา);  387 ตัน (เต็มอัตรา)
ความยาว::  158 ft (48 m)
ความกว้าง::  23 ft 8 in (7.21 m)
กินน้ำลึก::  5 ft 8 in (1.73 m)
ระบบขับเคลื่อน::  เครื่องยนต์ดีเซล
ความเร็ว::  16.5 นอต (สูงสุด); 12 นอต (มัธยัสถ์)
พิสัยเชื้อเพลิง::  5,500 ไมล์ทะเล ที่ 12 นอต
อัตราเต็มที่::  กำลังพล 8 นาย โดยสาร 70 นาย
ยุทโธปกรณ์::  1 × 3 in (76 mm) gun;  2 × Bofors 40 mm Automatic Gun L/60  4 × Oerlikon 20 mm cannon  10 × Mk7 rocket launcher
เกราะ::  STS Splinter Shield ขนาด 10 ปอนด์

ยูเอสเอส แอลซีเอส-102 (เรือสนับสนุนการยกพล)
สถานที่สำคัญทางประวัติศาสตร์ขึ้นทะเบียนแห่งชาติของสหรัฐ
 
ที่ตั้ง: วัลเลโฮ, รัฐแคลิฟอร์เนีย
เลขอ้างอิง NRHP: 15000716
ขึ้นทะเบียน NRHP: 13 ตุลาคม พ.ศ. 2558
เรือหลวงนาคา (LSSL-751) (อังกฤษ: HTMS Nakha) เป็นเรือประจำการในสังกัดกองเรือยกพลขึ้นบก กองเรือยุทธการ เมื่อวันที่ 4 ตุลาคม พ.ศ 2509 โดย พระบาทสมเด็จพระเจ้าอยู่หัว ทรงพระกรุณาโปรดเกล้า พระราชทานชื่อเรือว่า “เรือหลวงนาคา” ซึ่งเป็นชื่อเกาะในอำเภอถลาง จ.ภูเก็ต
ปัจจุบัน เรือหลวงนาคาหยุดภารกิจ ลงวันที่ 4 ตุลาคม พ.ศ. 2549 และได้มีการส่งมอบเรือเมื่อวันที่ 22 พฤษภาคม พ.ศ. 2550 ให้เป็นเรือพิพิธภัณฑ์ทางประวัติศาสตร์ในประเทศสหรัฐอเมริกา
ลักษณะเรือ

ลักษณะเป็นเรือสนับสนุนการยกพลขึ้นบก ติดอาวุธปืน 15 กระบอก (ตอนสร้างติดไว้ 38 กระบอก) ฉายาว่า เรือบรรทุกปืน   ความยาวเรือตลอดลำ 47.40 เมตร ความกว้างสูงสุด 7 เมตร ระวางขับน้ำ 387 ตัน ความเร็วสูงสุด 13 น๊อต เครื่องจักรใหญ่ดีเซล 2 เครื่อง
ประวัติ

เรือหลวงนาคา เดิมชื่อ  แอลซีเอส (Landing Craft Support) ซึ่งมีทั้งหมด 130 ลำ ได้ประจำการและเข้าร่วมรบในสมัยสงครามโลกครั้งที่ 2 โดยเรือหลวงนาคาเป็นเรือลำที่ 102  สร้างในเดือนมีนาคม พ.ศ. 2488 ณ อู่ต่อเรือ คอมเมอร์เชี่ยล ไอรอน เวิร์ก (Commercial Iron Work) เมืองพอร์ตแลนด์ รัฐออริกอน และถูกโอนให้แก่กองกำลังป้องกันตัวเองของญี่ปุ่น ใช้ชื่อว่า “อิมาวาริ”
29 สิงหาคม พ.ศ. 2509 กองทัพเรือสหรัฐได้มอบเรือลำนี้ให้แก่กองทัพเรือไทยในโครงการช่วยเหลือทางทหาร ณ ท่าเทียบเรือแหลมเทียน ฐานทัพเรือสัตหีบ อำเภอสัตหีบ จ.ชลบุรี
เรื่อง ลับ หลัง

| เรื่อง ลับ หลัง |
| --- | --- |
ประเภท: ละครชุด (ซีรีส์)
สร้างโดย: บริษัท บรอดคาซท์ ไทย เทเลวิชั่น จำกัด
เขียนโดย: บทโทรทัศน์ : วรกร วีระกุล
กำกับโดย: พันธุ์ธัมม์ ทองสังข์
จำนวนตอน: 19 ตอน
การผลิต
ความยาวตอน: 1 ชั่วโมง/ตอน
ออกอากาศ
เครือข่าย: ช่อง 3 เอสดี, ไลน์ทีวี
ออกอากาศ: 11 มีนาคม พ.ศ. 2561 – 15 กรกฎาคม พ.ศ. 2561
เรื่อง ลับ หลัง (อังกฤษ: Behind The Sin The Series) เป็นละครโทรทัศน์ประเภทละครชุด ผลิตโดย บริษัท บรอดคาซท์ ไทย เทเลวิชั่น จำกัด อำนวยการผลิตโดย อรุโณชา ภาณุพันธุ์ โดยนำเสนอตีแผ่เบื้องหลังทุกแง่มุมที่คุณอาจไม่เคยรู้ของวงการบันเทิง ออกอากาศทางช่อง 3 เอสดี ทุกวันอาทิตย์ เวลา 20:30 – 21:30 น. เริ่มตอนแรกวันที่ 11 มีนาคม พ.ศ. 2561 และออกอากาศซ้ำทางช่อง 9 ทุกวันเสาร์-อาทิตย์ เวลา 20:50-21:50 น. เริ่มตอนแรกวันที่ 7 สิงหาคม-9 ตุลาคม พ.ศ. 2564
เรื่องย่อ

เบื้องหน้าคือความสดใสในฐานะกลุ่มซุปตาร์วัยทีนสุดฮอต แต่เบื้องหลังของเหล่านักแสดงวัยรุ่นของซีรีส์ชื่อดัง อย่าง The A List กลับมีความลับดำมืดซ่อนอยู่ เมื่อพวกเขาตกเป็นผู้ต้องสงสัยที่ทำให้ “เรน” เพื่อนนักแสดงของเรื่องเดียวกันฆ่าตัวตาย โดยอยู่ๆพวกเขาก็ได้รับข้อความจากคนที่แอบอ้างว่าเป็น “เรน” ที่ตายไปแล้ว ส่งข้อความมาขู่ว่า “ถ้าไม่อยากถูกเปิดเผยความลับ ให้ออกมาบอกถึงสาเหตุการตายที่แท้จริงของเรน” ความกังวลว่าความลับของตนจะถูกเปิดเผยเริ่มก่อตัว ความวุ่นวายในกองถ่ายเริ่มเกิดขึ้น ถี่ขึ้น รุนแรงขึ้น และฉาวโฉ่ขึ้นทุกขณะ ความบาดหมางในหมู่นักแสดงเริ่มปะทุและจวนเจียนจะแตกสลาย เช่นเดียวกับความสงสัยว่าใครกันแน่ที่แอบอ้างเป็นเรน และมีเหตุผลอะไรที่ต้องทำเช่นนั้น หรือว่าแท้จริงแล้ว การตายของเรนไม่ได้เกิดจากการฆ่าตัวตาย แต่มีคนจงใจให้เธอตาย !
นักแสดง

| --- | --- |
 นักแสดงหลัก รัชวิน วงศ์วิริยะ รับบทเป็น มิลิน  ธรรศภาคย์ ชี รับบทเป็น ยิ่งศิวัช  ชนนิกานต์ เนตรจุ้ย รับบทเป็น มีนา  วชิรวิชญ์ ไพศาลกุลวงศ์ รับบทเป็น ชิน  ศดานันท์ บาเล็นซิเอก้า รับบทเป็น กรีน  สุทธิรักษ์ ทรัพย์วิจิตร รับบทเป็น แพต  ซูซานน่า เรโนล รับบทเป็น จิงจัง  วิศววิท วงษ์วรรณลภย์ รับบทเป็น เจ้า  ศศินทร์ เชาว์ รับบทเป็น ไตตั้น  รินทร์นภัทร ไชยดิษฐ์ธนกุล รับบทเป็น ทีวี  ปภังกร ฤกษ์เฉลิมพจน์ รับบทเป็น เบสต์  ชาช่า รามณรงค์ รับบทเป็น เรน  จักรพันธ์ ตัณฑะสุวรรณะ รับบทเป็น ศศิน  ทิตชญา ภูดิทกุลกานต์ รับบทเป็น จูน  ยัวร์บอย หนูหรี่ รับบทเป็น มะเมี๊ยะ:  นักแสดงสมทบ รัชย์ณมนทร์ รัชย์จิราธรรม รับบทเป็น เกล  สุชาดา พูนพัฒนสุข รับบทเป็น แม่ของจิงจัง
แหล่งข้อมูลอื่น

เรื่อง ลับ หลัง ที่เฟซบุ๊ก
เรื่อง ลับ หลัง ที่อินสตาแกรม
เรื่องลับหลัง BEHIND THE SIN THE SERIES : บรอดคาซท์ ไทย เทเลวิชั่น
เรื่องลับหลัง BE HIDE THE SIN THE SERIES : LINE TV เก็บถาวร 2020-08-07 ที่ เวย์แบ็กแมชชีน
เรือพยาบาล

เรือพยาบาลกองทัพเรือสหรัฐ ยูเอสเอ็นเอส คอมฟอร์ตใน ค.ศ. 2009
เรือพยาบาล (อังกฤษ: hospital ship) เป็นเรือกำปั่นที่ได้รับมอบหมายให้ทำหน้าที่หลักในฐานะสถานการรักษาทางการแพทย์หรือโรงพยาบาลที่ลอยอยู่บนน้ำ ส่วนใหญ่ดำเนินการโดยกองกำลังการทหาร (ส่วนใหญ่เป็นกองทัพเรือ) ในหลาย ๆ ประเทศ เนื่องจากมีวัตถุประสงค์เพื่อใช้ในเขตสงคราม หรือใกล้เขตสงคราม ในคริสต์ศตวรรษที่สิบเก้า เรือรบสำรองได้รับการนำมาใช้เป็นโรงพยาบาลจอดเทียบสำหรับลูกเรือ
อนุสัญญาเจนีวาฉบับที่สองห้ามมิให้มีการโจมตีทางทหารต่อเรือพยาบาล แม้ว่ากองกำลังคู่สงครามจะมีสิทธิในการตรวจสอบ และอาจนำผู้ป่วยที่บาดเจ็บฝ่ายศัตรูมาเป็นเชลยศึก
ประวัติ > เรือพยาบาลสมัยใหม่

การจัดตั้งการใช้เรือพยาบาลโดยราชนาวีเกิดขึ้นในช่วงครึ่งแรกของคริสต์ศตวรรษที่สิบเก้า ตามมาตรฐานของข้อกำหนดทางการแพทย์ที่มีอยู่ในขณะนั้นสำหรับทหารที่กำลังพักฟื้น เรือพยาบาลโดยทั่วไปแล้วเหนือกว่าในด้านมาตรฐานการบริการและการสุขาภิบาล ในช่วงสงครามไครเมียในคริสต์ทศวรรษ 1850 เรือพยาบาลสมัยใหม่เริ่มปรากฏขึ้น โรงพยาบาลทหารแห่งเดียวที่กองกำลังสหราชอาณาจักรต่อสู้บนคาบสมุทรไครเมียอยู่ที่สกูทารีใกล้ช่องแคบบอสพอรัส ซึ่งในระหว่างการล้อมเซวัสโตปอล กองทหารที่ได้รับบาดเจ็บเกือบ 15,000 นายได้รับการส่งมาจากท่าเรือที่บาลาคลาวาโดยกองเรือพยาบาลที่ได้รับการดัดแปลง
เรือลำแรกที่ติดตั้งการอำนวยความสะดวกในการรักษาพยาบาลแท้จริงคือเรือกลไฟ เอชเอ็มเอส เมลเบิร์น และเอชเอ็มเอส มอริเชียส ซึ่งจัดคณะทำงานโดยเหล่าเจ้าหน้าที่ทางการแพทย์ และให้บริการแก่คณะเดินทางของสหราชอาณาจักรไปยังจีนใน ค.ศ. 1860 เรือดังกล่าวเอื้ออำนวยที่ค่อนข้างกว้างขวางสำหรับผู้ป่วย และติดตั้งห้องผ่าตัด ส่วนเรือพยาบาลลำแรกอีกลำคือยูเอสเอส เรดโรเวอร์ ในคริสต์ทศวรรษ 1860 ซึ่งช่วยเหลือทหารที่บาดเจ็บของทั้งสองฝ่ายในช่วงสงครามกลางเมืองอเมริกา
ในช่วงสงครามรัสเซีย-ตุรกี (ค.ศ. 1877–1878) กาชาดสหราชอาณาจักรได้จัดหาเรือโครงเหล็กพร้อมอุปกรณ์การผ่าตัดที่ทันสมัย รวมทั้งคลอโรฟอร์ม และยาชาอื่น ๆ ตลอดจนกรดคาร์บอลิกสำหรับการระงับเชื้อ เรือที่คล้ายกันนี้ได้ติดตามการบุกครองอียิปต์ของสหราชอาณาจักรเมื่อ ค.ศ. 1882 และช่วยเหลือบุคลากรชาวอเมริกันในช่วงสงครามสเปน–อเมริกา ค.ศ. 1898
ในช่วงที่โรคฝีดาษระบาดในลอนดอนเมื่อ ค.ศ. 1883 คณะกรรมการสถานสงเคราะห์มหานคร (MAB) ได้เช่าเรือเหมาลำและจัดซื้อต่อมาจากกองทัพเรือสองลำ ได้แก่ เอชเอ็มเอส แอตลัส และเอชเอ็มเอส เอนดีเมียน รวมทั้งเรือโดยสารใบพัดด้านข้างอย่างพีเอส คาสตาเลีย ซึ่งจอดอยู่ในแม่น้ำเทมส์ที่ลองรีช ใกล้ดาร์ตฟอร์ด และยังคงให้บริการจนถึง ค.ศ. 1903
นอกจากนี้ ได้มีการใช้เรือพยาบาลโดยทั้งสองฝ่ายในสงครามรัสเซีย-ญี่ปุ่น ระหว่าง ค.ศ. 1904–1905 การพบเห็นเรือพยาบาลรัสเซียที่ชื่อโอเรลโดยชาวญี่ปุ่น ซึ่งส่องสว่างตามข้อบังคับสำหรับเรือพยาบาล ได้นำไปสู่ยุทธนาวีที่ช่องแคบสึชิมะที่ชี้ขาดทางเรือ เรือโอเรลถูกยึดหน่วงไว้ในฐานะทรัพย์เชลยหลังยุทธนาวีดังกล่าว
ประวัติ > สงครามโลก

ในช่วงสงครามโลกครั้งที่หนึ่ง และสงครามโลกครั้งที่สอง ได้มีการนำเรือพยาบาลขนาดใหญ่มาใช้เป็นครั้งแรก เรือโดยสารหลายลำได้รับการดัดแปลงเพื่อใช้เป็นเรือพยาบาล ซึ่งอาร์เอ็มเอส แอควิเทเนีย และเอชเอ็มเอชเอส บริแทนนิก เป็นสองตัวอย่างที่มีชื่อเสียงของเรือที่ให้บริการในตำแหน่งนี้ เมื่อสิ้นสุดสงครามโลกครั้งที่หนึ่ง กองทัพเรือสหราชอาณาจักรมีเรือประเภทนี้จำนวน 77 ลำประจำการ และในระหว่างการทัพกัลลิโพลี ได้มีการนำเรือพยาบาลมาใช้เพื่ออพยพกำลังพลที่ได้รับบาดเจ็บกว่า 100,000 นายไปยังประเทศอียิปต์
ประเทศแคนาดาดำเนินการเรือพยาบาลในสงครามโลกทั้งสองครั้ง ในสงครามโลกครั้งที่หนึ่ง เรือเหล่านี้รวมถึงเอสเอส ลิทีชา (I) และเอชเอ็มเอชเอส แลนเดอเวอรีคาสเซิล ซึ่งถูกจมอย่างจงใจโดยเรืออูของเยอรมันที่มีผู้เสียชีวิตจำนวนมาก จะมีสถานะที่ทำเครื่องหมายไว้ชัดเจนของเรือพยาบาลก็ตาม ส่วนในสงครามโลกครั้งที่สอง ทางประเทศแคนาดาได้ดำเนินการเรือพยาบาลอาร์เอ็มเอส เลดีเนลสัน และเอสเอส ลิทีชา (II)
เรือพยาบาลลำแรกที่สร้างขึ้นโดยเฉพาะในกองทัพเรือสหรัฐยูเอสเอส รีลีฟ ซึ่งเข้าประจำการใน ค.ศ. 1921 ครั้นในช่วงสงครามโลกครั้งที่สอง ทั้งกองทัพเรือและกองทัพบกสหรัฐได้ดำเนินการเรือพยาบาลด้วยจุดประสงค์ที่ต่างกัน เรือพยาบาลกองทัพเรือเป็นสถานพยาบาลที่มีเครื่องมือครบครันซึ่งออกแบบมาเพื่อรับผู้บาดเจ็บโดยตรงจากสนามรบ และยังให้การสนับสนุนด้านการส่งกำลังบำรุงแก่ทีมแพทย์แนวหน้าที่ขึ้นฝั่ง ส่วนเรือพยาบาลของกองทัพบกโดยพื้นฐานแล้วเป็นการขนส่งในสถานพยาบาลที่มีจุดประสงค์และมีเครื่องมือครบครันเพื่อพาผู้ป่วยจากสถานพยาบาลของกองทัพบกส่วนหน้าไปยังสถานพยาบาลในพื้นที่ด้านหลัง หรือจากสถานพยาบาลเหล่านั้นไปยังสหรัฐ และไม่มีอุปกรณ์หรือบุคลากรเพื่อรองรับการบาดเจ็บล้มตายจากการรบโดยตรงจำนวนมาก ทั้งนี้ เรือพยาบาลของกองทัพเรือสามลำ ได้แก่ ยูเอสเอส คอมฟอร์ต, ยูเอสเอส โฮป และยูเอสเอส เมอร์ซี มีเครื่องมือครบครันน้อยกว่าเรือพยาบาลของกองทัพเรือลำอื่น ๆ โดยมีบุคลากรทางการแพทย์ของกองทัพบก และมีวัตถุประสงค์คล้ายกับแบบจำลองของกองทัพบก
เอชเอ็มวาย บริแทนเนีย หลังสงครามโลกครั้งที่สอง เป็นเรือพระที่นั่งล่าสุด ได้รับการสร้างขึ้นโดยให้สามารถดัดแปลงเป็นเรือพยาบาลในยามสงคราม โดยหลังจากปลดระวาง ปีเตอร์ เฮนเนสซี ได้ค้นพบว่าบทบาทจริงของเรือนี้คือการเป็นที่หลบภัยของสมเด็จพระราชินีนาถเอลิซาเบธที่ 2 แห่งสหราชอาณาจักร จากอาวุธนิวเคลียร์ โดยซ่อนตัวอยู่ท่ามกลางทะเลสาบทางตะวันตกของสกอตแลนด์
แหล่งข้อมูลอื่น

Australian War Memorial – Sinking of the Centaur เก็บถาวร 2008-11-21 ที่ เวย์แบ็กแมชชีน
WW2 US Hospital Ships
US Army Hospital Ships in WWII
New Zealand Hospital Ships (chapter of official history of WWI)
แทนเจียร์ประมาณ ค.ศ. 1670 เรือพยาบาลถูกนำมาใช้ระหว่างการส่งทหารกลับด้วยท่าเรือในยุคคริสต์ทศวรรษ 1680
เอชเอ็มเอส เมลเบิร์น ซึ่งเป็นเรือพยาบาลสมัยใหม่ลำแรก เข้าประจำการในช่วงสงครามฝิ่นครั้งที่สอง โดยตัดตอนเกี่ยวกับเรือมาจากดิอิลลัสเทรททิดลอนดอนนิวส์ (คลิกเพื่ออ่าน)
อาร์เอ็มเอส มอริเทเนีย ในฐานะเรือพยาบาลเอชเอ็มเอชเอส มอริเทเนีย ในช่วงสงครามโลกครั้งที่หนึ่ง
เอชเอ็มเอชเอส แอควิเทเนีย ในสงครามโลกครั้งที่หนึ่งซึ่งทำหน้าที่เป็นเรือพยาบาล
บริแทนนิก (เรือน้องสุดที่สร้างขึ้นรูปเดียวกันไททานิกและโอลิมปิก) หลังจากได้รับการดัดแปลงเป็นเรือพยาบาลในช่วงสงครามโลกครั้งที่หนึ่ง
เร็กกิงบอล (เพลงไมลีย์ ไซรัส)

| "เร็กกิงบอล" |
| --- | --- |

เพลงโดยไมลีย์ ไซรัส
จากอัลบั้มแบงเกอซ์
วางจำหน่าย: 25 สิงหาคม ค.ศ. 2013 (2013-08-25)
แนวเพลง: ป็อป
ความยาว: 3:41
ค่ายเพลง: RCA
ผู้ประพันธ์เพลง:  ลูคัสซ์ ก็อตต์วอลด์  มอรีน "โมเซลลา" แมกโดนัลด์  สเตฟาน มอชชีโอ  ซาชา สการ์เบ็ก  เฮนรี วอลเตอร์ 
โปรดิวเซอร์:  ดร.ลู้ก  เซอร์คัต 
"เร็กกิงบอล" (อังกฤษ: Wrecking Ball) เป็นเพลงของนักร้องอเมริกัน ไมลีย์ ไซรัส จากสตูดิโออัลบั้มที่สี่ แบงเกอซ์ (2013) เพลงออกจำหน่ายวันที่ 25 สิงหาคม ค.ศ. 2013 โดยสังกัดอาร์ซีเอเรเคิดส์ เป็นซิงเกิลที่สองของอัลบั้ม เพลงเขียนโดยโมเซลลา สเตฟาน มอชชีโอ ซาชา สการ์เบ็ก ลูคัสซ์ ก็อตต์วอลด์ และเฮนรี รัสเซลล์ วอลเตอร์ สองคนหลังเป็นผู้ผลิตเพลง "เร็กกิงบอล" เป็นเพลงป็อปบัลลาด เนื้อเพลงบรรยายเกี่ยวกับความสัมพันธ์ที่พังทลายลง
"เร็กกิงบอล" ได้รับการวิจารณ์โดยทั่วไปเป็นที่ชื่นชอบ นักวิจารณ์เพลงยกย่องเนื้อหาในเพลงและกระบวนการผลิตเพลงโดยรวม อย่างไรก็ตาม นักวิจารณ์สงสัยว่าการสื่ออารมณ์ของไมลีนั้นเหมือนจริงหรือไม่ เนื่องจากเธอเพิ่งมีข้อถกเถียงเกี่ยวกับภาพลักษณ์ของเธอที่ดูยั่วยวนมากขึ้น เพลงเปิดตัวที่อันดับห้าสิบบนบิลบอร์ดฮอต 100 ต่อมาได้เป็นซิงเกิลอันดับหนึ่งเพลงแรกในสหรัฐอเมริกา หลังจากมิวสิกวิดีโอออกอากาศ เพลงยังอยู่อันดับหนึ่งในสัปดาห์ต่อมา หลังจากนั้นเก้าสัปดาห์ เพลงกลับไปขึ้นอันดับหนึ่งอีกครั้ง และถือว่ามีช่องว่างที่ยาวนานที่สุดระหว่างสัปดาห์ที่ขึ้นอันดับหนึ่งในประวัติศาสตร์ชาร์ตบิลบอร์ดฮอต 100 นับถึงเดือนมกราคม ค.ศ. 2014 "เร็กกิงบอล" ขายได้ 3 ล้านชุดในสหรัฐอเมริกา ในต่างประเทศ เพลงติดชาร์ตสูง ขึ้นอันดับหนึ่งในแคนาดา สเปน และสหราชอาณาจักร และติดสิบอันดับแรกในยุโรปและโอเชียเนีย
มิวสิกวิดีโอเพลง "เร็กกิงบอล" ออกอากาศวันที่ 9 กันยายน ค.ศ. 2013 แสดงฉากถ่ายใบหน้าไซรัสร้องไห้ทั้งน้ำตา ทำให้นึกถึงมิวสิกวิดีโอเพลง "น็อตธิงคอมแพส์ 2 ยู" ของชิเนด โอคอนเนอร์ สลับกับฉากไซรัสเปลือยกำลังเหวี่ยงตัวเองบนลูกตุ้มเหล็ก (wrecking ball) นักวิจารณ์แบ่งออกตามความคิดเห็นต่อวิดีโอ รู้สึกว่าเพลงนี้ดูยั่วยวนกว่าซิงเกิลก่อนหน้า "วีแคนต์สต็อป" "เร็กกิงบอล" เคยครองสถิติเพลงที่มียอดผู้ชมมากที่สุดใน 24 ชั่วโมงแรกบันทึกโดยวีโว ด้วยยอดผู้ชม 19.3 ล้านครั้ง และยังคงครองสถิติเป็นวิดีโอที่มียอดผู้ชมเกิน 100 ล้านครั้งเร็วที่สุด ในงานประกาศรางวัลเอ็มทีวียุโรปมิวสิกอะวอดส์ 2013 ไซนัสได้รับรางวัลวิดีโอยอดเยี่ยม และรางวัลวิดีโอแห่งปีในงานเอ็มทีวีวิดีโอมิวสิกอะวอดส์ 2014 หลังจากประสบความสำเร็จ ไซรัสได้รับรางวัลวิดีโอยอดเยี่ยมที่สุดในโลกในงานประกาศรางวัลเวิลด์มิวสิกอะวอดส์ 2014 ในมอนเต คาร์โล นับถึงเดือนเมษายน ค.ศ. 2015 "เร็กกิงบอล" มียอดผู้ชม 760 ล้านครั้งบนยูทูบ และเป็นวิดีโอที่มีผู้ชมสูงสุดอันดับที่สิบหก ไซรัสแสดงเพลง "เร็กกิงบอล" ในการแสดงสดหลายครั้ง รวมถึงเทศกาลไอฮาร์ตมิวสิกเฟสติวัล และในรายการแซตเทอร์เดย์ไนต์ไลฟ์ หนึ่งตอน
เรเน เอลิเซ โกลด์สเบอร์รี

| เรเน เอลิเซ โกลด์สเบอร์รี |
| --- | --- |
โกลด์สเบอร์รี พ.ศ. 2559
เกิด:  (1971-01-02) 2 มกราคม ค.ศ. 1971 (53 ปี) แซนโฮเซ รัฐแคลิฟอร์เนีย, สหรัฐ
ศิษย์เก่า: มหาวิทยาลัยคาร์เนกีเมลลอน (BFA) [มหาวิทยาลัยเซาเทิร์นแคลิฟอร์เนีย]] (MM)
อาชีพ:  นักแสดง  นักร้อง  นักแต่งเพลง 
ปีปฏิบัติงาน: 1997–ปัจจุบัน
คู่สมรส: Alexis Johnson (สมรส 2002)
บุตร: 2 คน
เรเน เอลิเซ โกลด์สเบอร์รี (อังกฤษ: Renée Elise Goldsberry; เกิด 2 มกราคม พ.ศ. 2514) เป็นนักแสดง} นักร้อง และนักแต่งเพลงชาวอเมริกัน เป็นที่รู้จักจากการรับบท แองเจลิกา ชูย์เลอร์ในละครเพลงบรอดเวย์เรื่องแฮมิลตัน ซึ่งเธอได้รับรางวัลโทนี่อวอร์ดสาขานักแสดงนำหญิงยอดเยี่ยมในละครเพลงในปี พ.ศ. 2559 ผลงานบรอดเวย์อื่น ๆ ของเธอ ได้แก่ Nettie Harris ในบรอดเวย์ต้นฉบับเรื่อง เดอะคัลเลอร์เพอร์เพิล และ Mimi Marquez ในเรื่อง เรนท์ เธอแสดงบทบาททางโทรทัศน์ได้แก่ เจนีวา ไพน์ ในเรื่อง ศรีภริยา, และ อีวาเจไลน์วิลเลียมสัน ในเรื่อง วันไลฟ์ทูลีฟ ซึ่งเธอได้รับการเสนอชื่อเข้าชิงรางวัล Daytime Emmy Award สองครั้งในสาขานักแสดงสมทบหญิงยอดเยี่ยมในละครดราม่า
เร็กเกฟิวชัน

| เร็กเกฟิวชัน |
| --- | --- |
แหล่งกำเนิดทางรูปแบบ: แดนซ์ฮอลล์ - เร้กเก้ - เลิฟเวอร์สร็อก - สกา - ดนตรีอิเล็กทรอนิกส์ - อาร์แอนด์บี - เร้กเก้ร็อก - เทคโน - ฮิบฮอบ - รักก้า
แหล่งกำเนิดทางวัฒนธรรม: ปลายทศวรรษที่ 1980 จาเมกา, อเมริกาเหนือ และ ยุโรป
เครื่องบรรเลงสามัญ: กีตาร์เบส - กลอง - กีตาร์ - อิเล็กทรอนิกออร์แกน - เครื่องดนตรีประเภทกลุ่มเครื่องทองเหลือง - เมโลเดี้ยน - แซมเพลอร์ - เครื่องดนตรีประเภทกลุ่มเบส - เครื่องสังเคราะห์เสียง - ดรัมแมชชีน
แนวย่อย
สกาพังก์, รักก้าจังเกิล
เร็กเกฟิวชัน (อังกฤษ: reggae fusion) เป็นดนตรีเร็กเกหรือแดนซ์ฮอลล์ที่ผสมกับแนวดนตรีอื่นๆอย่าง ฮิปฮอป, อาร์แอนด์บี, ป็อป, เทคโน หรือ ดนตรีเฮาส์, ร็อก, แจ๊ส และ ดรัมแอนด์เบส
เรเจ-ฌอง เพจ

| เรเจ-ฌอง เพจ |
| --- | --- |
เกิด: เรเกอเรไร เพจ  (1988-01-27) 27 มกราคม ค.ศ. 1988 (36 ปี) ลอนดอน ประเทศอังกฤษ
อาชีพ: นักแสดง
ปีปฏิบัติงาน: ค.ศ. 2001–ปัจจุบัน
เรเจ-ฌอง เพจ (อังกฤษ: Regé-Jean Page; /ˌrɛɡeɪ ˈʒɒ̃ ˈpeɪdʒ/; ชื่อเกิด เรเกอเรไร เพจ (อังกฤษ: Regererai Page) เมื่อวันที่ 27 มกราคม ค.ศ. 1988) เป็นนักแสดงชาวอังกฤษ เขามีชื่อเสียงจากบทบาทที่โดดเด่นในซีรีส์ละครย้อนยุคเรื่องแรกของเน็ตฟลิกซ์เรื่อง บริดเจอร์ตัน: วังวนรัก เกมไฮโซ (2020)
เขาเริ่มอาชีพนักแสดงตั้งแต่ปี ค.ศ. 2001 เพจยังได้ปรากฏตัวในละครของบีบีซีเรื่อง วอเตอร์ลูโร้ด (2015), ละครของฮิสทรีแชแนลเรื่อง รูทส์ (2016) และละครของเอบีซีเรื่อง ฟอร์เดอะพีเพิล (2018–2019) เขายังมีบทบาทสนับสนุนในภาพยนตร์แอคชั่นของเน็ตฟลิกซ์เรื่อง เดอะเกรย์แมน (2022)
ผลงานการแสดง > ภาพยนตร์

| ปี ค> ศ. | เรื่อง | บทบาท | หมายเหตุ | อ้างอิง |
| --- | --- | --- | --- | --- |
| 2547 | เจ้าปัญหา | จายู | ภาพยนตร์สั้น |  |
| 2010 | แฮร์รี่ พอตเตอร์กับเครื่องรางยมทูต ภาค 1 | แขกรับเชิญงานแต่งงาน | ไม่มีอ้างอิง |  |
| 2015 | เซอร์ไวเวอร์ | โรเบิร์ต เพอร์เวลล์ |  |  |
| 2016 | ฤดูร้อนที่สองแห่งความรัก | รูเพิร์ต | ภาพยนตร์สั้น |  |
| 2016 | พ่อค้าแห่งเวนิส | โซลานิโอ | ถ่ายทำละครเวที |  |
| 2018 | มอร์ทัลเอนจินส์ | กัปตันโครา |  |  |
| 2020 | ดอนท์เวต | นักแสดง | เป็นผู้อำนวยการสร้างด้วย; ภาพยนตร์สั้น |  |
| 2020 | ความรักของซิลวี่ | ชิโก สวีทนีย์ |  |  |
| 2022 | เดอะเกรย์แมน | เดนนี่ คาร์ไมเคิล |  |  |
| 2023 | ดันเจียนส์แอนด์ดรากอนส์: เกียรติยศในหมู่โจร | เซงค์ เยนดาร์ | หลังการถ่ายทำ |  |
แหล่งข้อมูลอื่น

เรเจ-ฌอง เพจ ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  สหรัฐ
เรือรบโมเอะ

| --- | --- |
เรือรบโมเอะ

艦隊これくしょん -艦これ- (Kantai Korekushon -KanKore-)
ชื่อภาษาอังกฤษ: Kantai Collection
แนว: แอ็คชั่น, ไซไฟ, ตลก, ทหาร, โมเอะ
อนิเมะโทรทัศน์
กำกับโดย: เคโซ คุซะคะวะ
อำนวยการสร้างโดย: จุนอิชิโระ ทะมุระ
เขียนบทโดย: จุกกิ ฮะนะดะ
ดนตรีโดย: นะสึมิ คะเมะโอะกะ
สตูดิโอ: ดิโอเมเดีย
เครือข่าย:  Tokyo MX, KBS ฯลฯ  นาว 26
ฉาย:  7 มกราคม  –  25 มีนาคม 2558
ตอน: 12 ตอน
ภาพยนตร์อนิเมะ
 คังโคเระ เดอะ มูฟวี (พ.ศ. 2559) 
อนิเมะโทรทัศน์ภาคต่อ
 คันโคเระ: สักวันหนึ่ง ณ ทะเลผืนนั้น (พ.ศ. 2565) 
เรือรบโมเอะ (ญี่ปุ่น: 艦隊これくしょん -艦これ-; โรมาจิ: Kantai Korekushon -KanKore-, อังกฤษ: Kantai Collection; ชื่อเต็ม: Fleet Girls Collection Animation Sequence) เป็นซีรีส์อนิเมะญี่ปุ่นที่สร้างมาจากเกมคันไตคอลเลกชัน สร้างโดยสตูดิโอดิโอเมเดีย กำกับโดย เคโซ คุซะคะวะ ออกอากาศทางช่องโตเกียวเอ็มเอกซ์ และเคบีเอส และสถานีโทรทัศน์ช่องอื่นทั่วประเทศญี่ปุ่น
สำหรับประเทศไทย ออกอากาศทางช่องนาว 26 ทุกวันเสาร์-อาทิตย์ เวลา 8:30 - 9:00 น. ตั้งแต่ 13 สิงหาคม - 18 กันยายน พ.ศ. 2559
เรื่องย่อ

โลกต้องเผชิญกับภัยคุกคามทางทะเล เมื่อกองเรือปริศนาจากท้องทะเลลึกได้โผล่พ้นผืนน้ำมหาสมุทรขึ้นมาจู่โจมนานาประเทศ โดยที่ไม่มีมนุษย์คนใดสามารถต่อกรได้ ด้วยเพราะศักยภาพกองกำลังเรือที่เข้มแข็งและความเฉลียวลาดในการต่อสู้ ทำให้มนุษยชาติต้องสูญเสียดินแดนทางทะเลให้แก่ผู้รุกราน ที่ได้รับการขนานนามว่า “กองเรือทะเลลึก”
แต่แล้วกองเรืองทะเลลึกก็ได้พบกับคู่ต่อสู้ฝีมือฉกาจ นั่นก็คือ เหล่านาวาสาวติดอาวุธ ผู้พิทักษ์ผืนน้ำแห่งท้องทะเล ที่จะมาต่อกรกับภัยคุกคามครั้งนี้ ความหวังของมนุษยชาติฝากไว้ในมือของพวกเธอเหล่านี้แล้ว…
“ฟุบุกิ” เรือรบพิฆาตสาว รุ่นพิเศษ ได้เข้ามาประจำการในกองทัพเรือเลขานุการ สู่การเป็นน้องใหม่ในสังกัดกองเรือตอร์ปิโดที่สาม หนึ่งในกองกำลังทั้งสี่ของกองทัพ อันประกอบด้วย กองเรือฝูงบินจู่โจมที่หนึ่ง, กองเรือสนับสนุนที่สอง, กองเรือตอร์ปิโดที่สาม, กองเรือตอร์ปิโดที่สี่ ภายในกองทัพแห่งนี้เธอได้พบกับ “มุตสึกิ” และ  “ยูดาจิ” เพื่อนร่วมห้องและประจำสังกัดกองเรือตอร์ปิโดที่สามเดียวกัน ร่วมทั้งรุ่นพี่ สามพี่น้องเรือรบสาว “เซนได” พี่สาวคนโต , “จินสึ” พี่สาวคนกลาง และ “นากะ” น้องสาวคนสุดท้าย ซึ่งอยู่ห้องข้างๆ ห้องของพวกฟุบุดิ รวมทั้งเหล่าเรือรบสาวต่างๆ อีกมากมาย ที่ล้วนมีความมุ่งมั่นเดียวกันในการจะกำจัดศัตรูจากทะเลลึกให้สิ้นซาก
ผู้ให้เสียงตัวละคร

สึมิเระ อุเอะซะกะ : ฟุบุกิ, โซเรียว, ฮิเรียว
รินะ ฮิดะกะ : มุสึกิ, คิซารางิ, ยาโยอิ, โมจิสึกิ
ยุมิ ทะนิเบะ : ยูดาจิ, ชึราสึยุ, ชิกุเระ
ซะกิ ฟุจิตะ : อากางิ
อะยะเนะ ซะกุระ : นะงะโตะ, เซนได, จินซือ, นะกะ, ชิมะคะเซะ
นะโอะ โทยะมะ : คงโง, ฮิเอย์, ฮะรุนะ, คิริชิมะ, ทะกะโอะ, อะตะโกะ
อะยะ ซุซะกิ : อะกะสุกิ, ฮิบิกิ, อิคะซึจิ, อินะสึมะ
ยุกะ โอสึโบะ : คิตาคามิ, โอย
ขวัญกมล บุญจับ : ฟุบุกิ, อินะสึมะ, ชิมะคะเสะ
ปัญฑิตา เล็กเจริญ : อากางิ, นะงะโตะ, คิตาคามิ
พนาวรรณ ศรีวะโลสกุล : มุสึกิ, โอย, คงโง, ฮะรุนะ
ขนิษฐา ปราณีตพลกรัง : ยูดาจิ, คางะ, อะตะโตะ, ยะมะโตะ, ฮิเอย์
เพลงประกอบ

เพลงเปิด - มีโระ (ญี่ปุ่น: 海色; โรมาจิ: Miiro; ทับศัพท์: สีน้ำทะเล) ขับร้องโดย AKINO จากวง bless4 (ตอนที่ 2 - 13, เพลงปิดตอนที่ 1)
คำร้อง: minatoku ทำนอง/เรียบเรียง: WEST GROUND
เพลงปิด - ฟุบุกิ (ญี่ปุ่น: 吹雪; โรมาจิ: Fubuki; ทับศัพท์: พายุหิมะ) ขับร้องโดย ชิเอะนะ นิชิซะวะ (เพลงปิดตอนที่ 2, 4 - 13)
คำร้อง: minatoku ทำนอง : Hige Driver เรียบเรียง: WEST GROUND
ดูเพิ่ม

คังโคเระ เดอะ มูฟวี - ภาพยนตร์ปี พ.ศ. 2559 ภาคต่อจากฉบับอนิเมะ
คันโคเระ: สักวันหนึ่ง ณ ทะเลผืนนั้น - ภาคต่อจากอนิเมะภาคแรก